
CĂTRE

BIROUL PERMANENT
AL
CAMEREI DEPUTAŢILOR,




Vă înaintăm, alăturat, raportul  asupra proiectului de Lege pentru modificarea Legii nr.95 din 14 aprilie 2006 privind reforma în domeniul sănătății - REPUBLICARE,  trimis Comisiei pentru sănătate şi familie spre dezbatere, în fond, cu adresa nr. PLx.557/2019 din 28 octombrie 2019. 

În raport de obiectul şi conţinutul său, proiectul de lege face parte din categoria legilor ordinare.








PREŞEDINTE,
Dr.Nelu TĂTARU

R A P O R T  
asupra proiectului de Lege pentru modificarea Legii nr.95 din 
14 aprilie 2006 privind reforma în domeniul sănătății - REPUBLICARE


În conformitate cu prevederile  art.95 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată spre dezbatere, în fond, cu proiectul de Lege pentru modificarea Legii nr.95 din 14 aprilie 2006 privind reforma în domeniul sănătății - REPUBLICARE, trimis cu adresa nr. PLx.557/2019 din 28 octombrie 2019.

Senatul, în calitate de primă Cameră sesizată,  a adoptat  inițiativa  legislativă, în condițiile articolului 75 alineatul (2)  teza              a III-a din Constituția României, republicată, în şedinţa din 21 octombrie 2019.

Potrivit dispozițiilor articolului 75 alineatele (1) și (3) din Constituţia României, republicată, Camera Deputaţilor este Cameră decizională.

Proiectul de lege are ca obiect de reglementare modificarea şi completarea Legii nr.95/2006. Intervenţia legislativă vizează, potrivit expunerii de motive, actualizarea dispoziţiilor referitoare la organizarea şi funcţionarea Colegiului Medicilor Stomatologi din România, în raport cu schimbările sociale, economice şi culturale survenite de-a lungul timpului, dat fiind că actuala formă a legii îngreunează activitatea medicilor dentişti sau conţine norme contrare Codului deontologic.

La întocmirea prezentului raport,  Comisia a avut în vedere:
· avizul favorabil al Consiliului Legislativ (nr.497/14.06.2019);
· avizul negativ al Consiliului Economic și Social (nr.2997/11.06.2019);
· avizul favorabil al Comisiei pentru drepturile omului, culte și problemele minorităților naționale (nr.4c-6/682/28.11.2019);
· avizul favorabil  al Comisiei pentru egalitatea de șanse pentru femei și bărbați (nr.4c-20/465/10.12.2019);
· avizul negativ al Comisiei juridice , de disciplină și imunități ( PLx 557/17.12.2019)
· punctele de vedere negative ale Guvernului (nr.1334/DPSG/26.08.2019, nr.170/DPSG/6.02.2020);
· punctul de vedere negativ al Ministerului Sănătății              ( nr.AMG 31/14.04.2022).

Membrii comisiei au dezbătut proiectul de lege în şedinţa din     10 mai 2022. La lucrările comisiei au fost prezenţi deputații conform listei de prezență.

	La dezbaterea inițiativei legislative a participat, în calitate de invitat, domnul Aurel George Mohan, secretar de stat în Ministerul Sănătății.

În urma finalizării dezbaterilor, membrii Comisiei pentru sănătate şi familie, au hotărât, cu majoritate de voturi, respingerea proiectului de lege, din următoarele considerente:

- propunerea ar genera o discriminare între medicii stomatologi și celelalte specialități, prin introducerea unor interdicții fără fundamentare, care lezează dreptul de a fi ales, consacrat prin acte normative de valoare și forță superioară – Constituția României;
- introducerea adoptării unor acte cu majoritate calificată de către Adunarea generală națională, ar genera blocaje majore în implementarea elementului decizional la nivelul Colegiului	;
- creează discriminări în raport cu Colegiul Medicilor din România și contravine celor prezentate în expunerea de motive, în sensul că ”este oportună actualizarea prevederilor privitoare la Colegiului Medicilor Stomatologi pentru un regim echivalent cu cel al Colegiului Medicilor din România”.



            PREŞEDINTE,                                        SECRETAR,

          Dr.Nelu TĂTARU                                Liviu-Ioan BALINT 





Întocmit,
Cristina Bologan,
Șef birou 

